לביא - העמותה העירונית לפיתוח החינוך בירושלים

לביא - העמותה העירונית לפיתוח החינוך בירושלים היא עמותה עירונית שמנהלת ומפעילה תוכניות ופרויקטים חינוכיים בהתאמה לקהילות ולמגזרים השונים בירושלים. העמותה משמשת כזרוע ביצועית של עיריית ירושלים ובעיקר של מינהל חינוך ירושלים בעירייה, בתחומי ניהול והפעלת פרויקטים במערכת החינוך הפורמלי והחינוך הבלתי פורמלי, בכל המגזרים ברחבי העיר ירושלים. עמותת לביא נוסדה בשנת 1984 תחת השם אגודת רנה קאסן. עד לדצמבר 2017 הייתה אגודת רנה קאסן בבעלות משותפת של עמותת כי"ח העולמית ועיריית ירושלים. כחלק מעיצוב מחדש של המבנה הארגוני ומתוך הסכמה הדדית, הוחלט לסיים את בעלותה של כי"ח באגודה ולהשאיר אותה בבעלות בלעדית מלאה של העירייה. עמותת לביא מנהלת ומפעילה עשרות תוכניות ופרויקטים חינוכיים עבור העירייה, כגון: תוכנית צהרוני 'ניצנים' לילדים הלומדים בבתי הספר ובחטיבות הצעירות בכל רחבי העיר וכן בגני ילדים במזרח העיר, חוגים ותוכניות העשרה לילדים בבתי הספר היסודיים, סיוע למנהלי מוסדות החינוך היסודי והעל יסודי בתחום הניהול העצמי, ניהול של מערך המלווים בהסעות של ילדי החינוך המיוחד בעיר ועוד. העמותה מעסיקה למעלה מ-6,000 עובדים ובעלת מחזור פעילות של כ-420 מיליון שקלים בשנה (נכון לשנת 2020). העמותה פועלת בשיתוף פעולה מלא עם העירייה ועם משרד החינוך. יושבת ראש העמותה הוא משה גורא. המנהל הכללי של העמותה הוא ארנון איקן. משרדי העמותה שוכנים ברחוב אגריפס שבמרכז ירושלים. העמותה מנהלת ומפעילה מסגרות חינוכיות שונות וביניהן: ניהול והפעלת צהרונים וקייטנות בחופשות - במסגרת תוכנית צהרוני 'ניצנים' של משרד החינוך המופעלת על ידי העמותה עבור ילדים בגני ילדים ובחטיבות הצעירות במגזר הכללי, החרדי והערבי. וכן, במסגרת תוכנית בתי התלמיד לתלמידי כיתות ג'-ד'. במסגרות אלו ניתנים הרכיבים הבאים: ארוחת צהריים, פעילויות וחוגי העשרה וסיוע בהכנת שיעורי בית. סיוע לניהול עצמי של מוסדות חינוך - סיוע למנהלי מוסדות החינוך במערב העיר בכל הקשור להפעלת הניהול העצמי במוסדות החינוך היסודי והעל יסודי ברחבי ירושלים ובכלל זה: ניהול, פיקוח ובקרה על חשבונות בתי הספר, ההתנהלות כספית והעסקת כוח עזר פדגוגי. נכון לשנת 2021 נכללים בניהול העצמי כ-100 בתי ספר יסודיים ועל יסודיים. ניהול תוכניות ופרויקטים חינוכיים בשיתוף עם מנהל חינוך ירושלים - העמותה מנהלת מעל ל-150 תוכניות ופרויקטים חינוכיים מגוונים המופעלים בכל המגזרים ברחבי העיר, ובכלל זה: ניהול פדגוגי, כספי, תקציבי ולוגיסטי. ניהול פרויקט חינוך מוזיקלי - ניהול תוכן, תקציבים ולוגיסטיקה של פרויקט חינוך מוזיקלי המופעל בבתי ספר ברחבי ירושלים. ניהול מערך ליווי הסעות לתלמידים במסגרת החינוך המיוחד - העמותה מפעילה מערך גדול של ליווי הסעות לתלמידים בחינוך המיוחד. במסגרת זאת מוסעים מדי יום למעלה מ-9,000 תלמידים, בלמעלה מ-3,300 מסלולים ברחבי העיר, עם כ-1,800 מלווים, שמועסקים על ידי העמותה (נכון לשנת 2020). ניהול בית ספר תיכון (בעלות) - ניהול בעלות של סמינר לבנות 'במעלה בית יעקב' ברחוב קורדובירו בירושלים עם כ-280 תלמידות. ילדים - בשנת 2020 השתתפו מעל ל-40,000 ילדים מכלל המגזרים בעיר (חרדי, ערבי וכללי), בקייטנות ובצהרונים שהעמותה הפעילה בחנוכה, בפסח ובחופש הגדול. עובדים - עמותת לביא היא ארגון המונה מעל ל-6,000 עובדים מתוכם קרוב ל-100 עובדי מטה, ושאר העובדים בתפקידי שטח (רכזים בצהרונים, סייעות, מלווים בהסעות החינוך המיוחד ועוד). העמותה פועלת לשוויון הזדמנויות ומקדמת פיתוח אישי ומקצועי של עובדיה מתוך ראייה פרטנית של הצרכים הייחודיים של כל מגזר וקהילה בירושלים ובכלל זאת: ייצוג נשים - בעמותה קיים ייצוג של רוב נשי, כאשר קרוב ל-70% מהעובדים בעמותה הן נשים. העסקת בעלי מוגבלויות - עמותת לביא קיבלה תעודת הוקרה על עמידה מלאה ביעדי השילוב של בעלי מוגבלויות בתפקידים שונים בארגון בשנת 2020. האגודה לקידום החינוך ירושלים אתר האינטרנט הרשמי של לביא - העמותה העירונית לפיתוח החינוך בירושלים לביא - העמותה העירונית לפיתוח החינוך בירושלים, ברשת החברתית פייסבוק לביא - העמותה העירונית לפיתוח החינוך בירושלים, ברשת החברתית אינסטגרם לביא - העמותה העירונית לפיתוח החינוך בירושלים, ברשת החברתית LinkedIn לביא - העמותה העירונית לפיתוח החינוך בירושלים, סרטונים בערוץ היוטיוב לביא - העמותה העירונית לפיתוח החינוך בירושלים, באתר "גיידסטאר ישראל" המהפך של אגודת רנה קאסן ההתגייסות נמשכת: נפתחו קייטנות נוספות לילדי הצוותים הרפואיים בירושלים החינוך המיוחד בירושלים: מכשירי GPS יותקנו ברכבי ההסעות